**ДЪРЖАВНА ПСИХИАТРИЧНА БОЛНИЦА ЗА ЛЕЧЕНИЕ НА НАРКОМАНИИ И АЛКОХОЛИЗЪМ**

**1362 гр.София, кв.“Суходол“, тел.: 02/920 20 66; факс: 02/822 32 63**

**О Б Я В А**

На основание чл.91 от КТ и чл.17 от Наредба № 1 от 22.01.2015 г. за придобиване на специалност в системата на здравеопазването, Заповед № 39/30.07.24 г. на директора, ДПБЛНА обявява открит конкурс за заемане на длъжността:

**„Лекар, специализант по Психиатрия“ - 1 място**

Желаещите могат да кандидатстват по обявената позиция, като подадат в деловодството на болницата следните документи:

1. Заявление за участие в конкурса с посочени пълно име, ЕГН, точен адрес, телефон и ел.поща, както и опис на приложените към заявлението документи

2. Копие от документ за самоличност

3. Автобиография

4. Копие от дипломата за придобита от кандидата професионална квалификация „Магистър-лекар“, вкл.приложението с оценките

5. Удостоверение за членство в БЛС

Изброените документи следва да се представят в запечатан, непрозрачен плик, надписан с името на кандидата и позицията, по която кандидатства. Същите се подават от кандидатите **във времето от 8.30 часа на 01.08.2024 до 13.00 часа на 30.08.2024** г. в деловодството на ДПБЛНА в гр.София, кв.“Суходол“, ст.201 на административната сграда. При приемане на документите в деловодството служителят записва върху плика входящия номер и датата на получаването им. На кандидатите се предоставя длъжностна характеристика за длъжността.

Кандидатите се допускат от комисия, определена от директора по реда на чл.93 от КТ. Комисията в срок до 3 работни дни след изтичане срока за подаване на документите, разглежда подадените документи по реда на постъпването им. Кандидатите, представили необходимите документи, удостоверяващи съответствие с изискванията, се допускат за участие в конкурса. На недопуснатите кандидати се съобщават писмено съображенията за отказа. В 7-дневен срок от съобщението те могат да направят възражение пред директора на ДПБЛНА, който в тридневен срок от получаване на възражението решава въпроса окончателно. На допуснатите кандидати се съобщават писмено датата, часа на започване и мястото на провеждане на конкурса.

Заемането на длъжността се извършва след провеждане на конкурс - писмен изпит и събеседване, от комисия, назначена от директора по реда на чл.94 от Кодекса на труда. Писменият изпит се провежда върху две теми съгласно конспект, приложение към обявата. След проверка и оценяване на писмените работи се провежда събеседване за оценка на знания и умения, необходими за заемане на длъжността. Кандидат с оценка под много добър 4.50 не се допуска до събеседване и отпада от класирането. Оценяването се извършва по шестобалната система.

Оценката за класиране на кандидатите се изчислява като средноаритметично от:

* Средният успех от следването и държавните изпити;
* Оценките от най-близките специалности от дипломата за висше образование на кандидата по психиатрия, нервни болести, клинична психология;
* Резултатът от проверката на познанията на кандидата по специалността, за която кандидатства – писмен изпит;
* Резултатът от проверката на познанията на кандидата по специалността, за която кандидатства – устен изпит.

Максималната оценка, която може да получи всеки един кандидат е отличен 6,00.

За проведения конкурс комисията съставя протокол, който съдържа класирането на кандидатите. Резултатът от конкурса се съобщава писмено на участвалите в него лица в 3-дневен срок от провеждането му.

Трудовото правоотношение възниква с кандидата класиран на първо място с най-висока обща оценка.

